আরও বিষদ তথ্যের জন্য আমরা যোগাযোগ করি দক্ষিন ২৪ পরগণার আর.টি.আইয়ের সদস্য অচিন্ত্য পালের সঙ্গে। তিনি জানালেন আশির দশকের গোড়াতে বাবুঘাট থেকে রায়পুরগামী ৭৫ নম্বর রুটের বাসটির অনুমতি দেওয়া হয়। কিন্তু কদমতলার বাসের সম্পর্কে তিনি কিছু বলতে পারবেন না। তা বলতে পারবে একমাত্র হাওড়ার আর.টি. আই। তিনি স্পষ্ট জানিয়ে দেন যদি কদমতলা থেকে ধর্মতলাগামী ৭৫ নম্বর রুটের অনুমতি যদি হাওড়া আর.টি.আই না দেয় তাহলে সেটি বেআইনি রুটের বাস বলেই ঘোষিত হবে। হাওড়া আর.টি.আইয়ের যোগাযোগ করা হলে তাঁরা জানান তাঁদের কদমতলা থেকে ধর্মতলাগামী ৭৫ নম্বরের বাসটির অনুমতি পায় ১৯৯৪ সালে। সবমিলিয়ে বিষয়টা এরকম দাঁড়ায় যে, কোন রুটই বেআইনি নয়। কিন্তু একপ্রকার নিজেদের মতো অনুমতি দেওয়ার চক্করে পরে যাচ্ছেন সাধারন মানুষ।